ПРОГРАМА ЗА ПРИЛАГАНЕ НА МЕЖДУНАРОДНО ПРИЗНАТИТЕ СТАНДАРТИ

ЗА ДОБРО КОРПОРАТИВНО УПРАВЛЕНИЕ

НА „ТОПЛОФИКАЦИЯ - ПЛЕВЕН” ЕАД

Съгласно изискванията на Закона за публично предлагане на ценни книжа (ЗППЦК), и проспекта за публично предлагане на облигации, емитентът „ТОПЛОФИКАЦИЯ ПЛЕВЕН” ЕАД разработва и прилага правила за добро корпоративно управление, съобразени с основните принципи, залегнали в международни и национално признати стандарти за добро корпоративно управление.

„ТОПЛОФИКАЦИЯ - ПЛЕВЕН “ ЕАД е създадено със Разпореждане № 45 от 07.11.1991 г. на Министерски съвет като еднолично дружество с ограничена отговорност  „Топлофикация-Плевен“ ЕООД. „Топлофикация-Плевен“ ЕООД е преобразувано на „ТОПЛОФИКАЦИЯ - ПЛЕВЕН “ ЕАД със Заповед № 371 от 20.11.1995 год. на Председателя на Комитета по енергетика. Дружеството е вписано в търговския регистър с  Решение  от 17.01.1996 г. на Плевенски окръжен съд по ф.д. № 121/1996 г. Дружеството не е ограничено със срок или друго прекратително условие. Седалището и адресът на управление на Дружеството е в гр. Плевен, Източна Индустриална Зона №128.

Предметът на дейност на “ТОПЛОФИКАЦИЯ-ПЛЕВЕН” ЕАД е комбинирано производство, разпределение и пласмент на топлоенергия и електроенергия  за промишлеността и комунално-битовия сектор, изразяващи се в следното:

· “Производство на електрическа и топлинна енергия” съгласно Лицензия издадена с Решение № Л-058/08.01.2001 година на Държавна комисия за енергийно регулиране - София за срок от 20 години

·  “Пренос на топлинна енергия” съгласно Лицензия издадена с Решение № Л-059/08.01.2001 година на Държавна комисия за енергийно регулиране - София за срок от 20 години.

·  Разпределение и пласмент на топлинна енергия

·  Ремонт на енергийни и топлофикационни съоръжения

·  Инженерингова дейност

·  Инвестиции и търговска дейност


С Решение № 914-Е от 03.12.2013 г. на Комисията по финансов надзор „ТОПЛОФИКАЦИЯ  - ПЛЕВЕН“ ЕАД е вписано в регистъра като емитент на ценни книжа. 

I. ЦЕЛИ НА ПРОГРАМАТА ЗА ДОБРО КОРПОРАТИВНО УПРАВЛЕНИЕ
С настоящата програма управлението на „ТОПЛОФИКАЦИЯ-ПЛЕВЕН” ЕАД, дружеството си поставя следните цели:

1. Утвърждаване на международно признатите принципи на добро корпоративно управление;

2. Повишаване доверието на облигационерите, заинтересовани от управлението и развитието на „ТОПЛОФИКАЦИЯ - ПЛЕВЕН” ЕАД ;

3. Подобряване на контрола върху управлението на дружеството и принос към ефективното разпределение на ресурсите;

4. Подобряване на процесите, свързани с разкриване на информация от дружеството;

5. Подпомагане на комуникацията и повишаване нивото на информационна обезпеченост на дружеството;

6. Зачитане правата на заинтересованите лица, а именно тези лица, които не са акционери, но имат интерес от икономическото развитие на дружеството, като клиенти,  доставчици, служители, обществеността и други.

II. ОСНОВНИ ПРИНЦИПИ ЗА КОРПОРАТИВНО УПРАВЛЕНИЕ

С приемането на правила за спазване на принципите за корпоративно управление, „ТОПЛОФИКАЦИЯ - ПЛЕВЕН “ ЕАД се стреми да увеличи доверието на инвеститорите в управлението на дружеството, като осигури прозрачност и разбираемост, спазвайки следните основни принципи:

1. Защита правата на облигационерите.

2. Разкриване на информация и прозрачност с оглед защита правата на Едноличния собственик на капитала.

3. Управление и отчетност на управителните органи пред дружеството и Едноличния собственик на капитала.
4. Поощряване на успешните стопански дейности на дружеството;

5. Увеличаване на изгодата за Едноличния собственик на капитала на дружеството;

6. Повишаване на доверието към управлението и дейността на "ТОПЛОФИКАЦИЯ - ПЛЕВЕН" ЕАД;

7. Стимулиране и регулиране на добрите взаимоотношения между ръководството на дружеството, едноличния собственик на капитала и другите заинтересовани страни.

Признават се правата на заинтересуваните по закон лица, като своевременно и точно се разкрива информация по всички въпроси, свързани с финансовото състояние, резултатите от дейността и управлението на дружеството.

Дружеството приема, че заинтересуваните лица са всички лица, които не са акционери, но имат интерес от икономическия просперитет на дружеството. Съвета на директорите поддържа отношения на сътрудничество между дружеството и заинтересуваните лица за повишаване благосъстоянието на страните.

На заинтересуваните лица се предоставя необходимата информация за дейността на дружеството и всичко, което би спомогнало за правилната им ориентация и вземане на решение за инвестиране.

На инвеститорите се предоставя информация за правото на глас и другите права, които дават акциите от съответния клас, преди тяхната покупка.

Осигурен е достъп до финансовите отчети на дружеството в Интернет страницата на КФН и БФБ - София и на собствената интернет страница. Разкрива се периодичната и вътрешната информация на регулирания пазар на ценни книжа. Посредством борсовия бюлетин тази информация става достояние на широката публика – досегашни и бъдещи инвеститори. 

Предоставя се информационна справка за емитента на БФБ-София, съгласно форма, включваща обща информация за дружеството, данни за управляващите, информация относно облигации и предишни увеличения/намаления на капитала, актуално състояние на капитала на дружеството, раздавани дивиденти.

Разкриването на информация относно финансовото състояние, целите, съществените рискови фактори, структурата на собствеността и управлението на дружеството с оглед защита правата на Едноличния собственик на капитала и бъдещите инвеститори в дружеството, както и подготовката и оповестяване на отчетите на дружеството са в съответствие с изискванията на законодателството.

За осигуряване на максимална прозрачност в дейността на дружеството, „ТОПЛОФИКАЦИЯ - ПЛЕВЕН“ ЕАД подготвя и предоставя на Комисията за финансов надзор, на БФБ - София АД и на широката общественост междинни тримесечни отчети за дейността на дружеството, включващи информация за неговото финансово състояние, доклад за дейността, вътрешна и допълнителна информация. След изтичане на календарната година, дружеството подготвя и предоставя на Комисията за финансов надзор и БФБ - София АД одитиран годишен финансов отчет, придружен от одиторски доклад.

III. СЧЕТОВОДНИ СТАНДАРТИ. ВОДЕНЕ НА ДОКУМЕНТАЦИЯТА
Годишният финансов отчет на дружеството подлежи на независим финансов одит от лицензиран експерт-счетоводител. По този начин се постига обективно външно мнение за начина, по който се изготвя отчета. Независимият одитор се избира от всяко редовно годишно общо събрание на Едноличния собственик на капитала. „ТОПЛОФИКАЦИЯ - ПЛЕВЕН“ ЕАД изготвя и поддържа счетоводната си отчетност в съответствие с Международните счетоводни стандарти, което е още една гаранция за достоверното представяне на неговото финансово състояние. Главният счетоводител съхранява финансовите отчети и докладите на одиторите към тях.

IV. ОТГОВОРНОСТИ НА РЪКОВОДНИТЕ ОРГАНИ
„ТОПЛОФИКАЦИЯ - ПЛЕВЕН“ ЕАД е акционерно дружество с едностепенна система на управление. Съгласно Устава, дружеството се управлява от Съвет на директорите. Съветът на директорите разглежда и ръководи корпоративна стратегия, основните планове на действие, политика по отношение на риска, одобрява проекта на годишния бюджет и бизнес плановете, контролира разходите. Членовете на Съвета на директорите се събират на редовни заседания по график, относно текущо възникнали въпроси от тяхната компетентност. Управителният орган се отчита за дейността си пред Едноличния собственик на капитала на редовни годишни заседания. 

Съветът на директорите на „ТОПЛОФИКАЦИЯ-ПЛЕВЕН“ ЕАД гласува по отделните точки от дневния ред, лично или чрез пълномощник, както и право да искат включването на нови точки в дневния ред и да задават въпроси на членовете на Съвета на директорите по отделните точки от дневния ред.

Съветът на директорите гарантира, че процедурата по свикване и провеждане на Съвета на директорите е съгласно законоустановения ред, като те отделят достатъчно време за изпълнение на задълженията си и следят за ефективността на мерките за добро корпоративно управление, като при необходимост извършват необходимите промени в тях. Съвета на директорите осигурява приемственост в управлението при промяна в състава му.

Всички действия на членовете му следва да са обосновани и добросъвестни, да се извършват с грижата на добрия търговец, както и да са в интерес на дружеството и Едноличния собственик на капитала.

V. КОНТРОЛ ВЪРХУ УПРАВЛЕНИЕТО
Членовете на Съвета на директорите на дружеството приема правила за работа си, които се одобряват от Едноличния собственик на капитала и избира Председател и Изпълнителен член (изпълнителен директор) от своите членове. Членовете на СД имат право на възнаграждение.

Членовете на Съвета на директорите трябва да не са и да не са били членове на управителен (изпълнителен) или контролен орган или неограничено отговорни съдружници на дружество което е прекратено поради несъстоятелност, в това число  и през последните две години, предхождащи решение за обявяване на несъстоятелност, при което да са останали неудовлетворени кредитори. 

Ежегодно съветът на директорите изготвя отчет за управлението на дружеството, който се приема от Едноличния собственик на капитала. Минималното съдържание на отчета за управлението е определено с наредба. Отчетът да управление, който включва в себе си и отчет за изпълнението и на настоящата Програма за добро корпоративно управление, е част от Годишния отчет на дружеството и се представя до края на месец март в Комисията за финансов надзор, Българска фондова борса – София АД и обществеността. 

В дружеството няма назначава директор за връзки с инвеститорите. 

В дружеството се създава и функционира одитен комитет, който наблюдава процесите по финансово отчитане, ефективността на системите за вътрешен контрол и управление на рисковете в дружеството, наблюдава независимия финансов одит и извършва преглед на независимостта на регистрирания одитор, както и относно спазването на настоящата програма за добро корпоративно управление. В предвидените от закона случаи функциите на одитния комитет се осъществяват от Съвета на директорите.

VI. КРИТЕРИИ ЗА НЕЗАВИСИМОСТ НА ОДИТОРИТЕ
Независимостта на одиторите, осъществяващи финансов одит на отчетите на „ТОПЛОФИКАЦИЯ - ПЛЕВЕН“ ЕАД се определя съгласно следните критерии:

1. Не работят по трудов договор или по служебно правоотношение освен в Института на дипломираните експерт-счетоводители, в специализирано одиторско предприятие или осъществяват научна и преподавателска дейност.

2. Не са обвързани пряко или косвено, или участват в сделки на дружеството, различни от сделката по независимия финансов одит, които нарушават независимостта им като одитори или водят до конфликт на интереси.

3. Не оказват счетоводни услуги по текущото счетоводно отчитане на дейността и по изготвянето на финансови отчети на дружеството, когато участват във взимането на управленски решения по тях, както и услуги, свързани с оценки на активи за целите на финансовия отчет на дружеството.

4. Не са свързани лица с „ТОПЛОФИКАЦИЯ - ПЛЕВЕН “ ЕАД, като:

- не участват в управлението и не са служители на „ТОПЛОФИКАЦИЯ - ПЛЕВЕН “ ЕАД;

- не са съпрузи роднини по права линия или по съребрена – до трета степен включително; 

- не са роднини по сватовство – до втора степен включително на член на Съвета на директорите или на служител на дружеството;

- не притежават повече от 5 на сто от акциите на дружеството;

- отговарят на всички останали условия за свързаност на лица по смисъла на Данъчно-

осигурителния процесуален кодекс.

5. Не са страна по съдебен спор с „ТОПЛОФИКАЦИЯ - ПЛЕВЕН “ ЕАД.

Горните критерии се прилагат и за всички съдружници и служители в специализираното одиторско предприятие.

Програмата за прилагане на международно признатите стандарти за добро корпоративно управление на „ТОПЛОФИКАЦИЯ - ПЛЕВЕН”  ЕАД е приета от Съвета на директорите на дружеството на свое заседание от 10.12.2013 г.

